Министерството на културата даде 36 000 лв. за разкопки на Трапезица | Вестник Борба - областен всекидневник, Велико Търново
Министерството на културата даде 36 000 лв. за разкопки на Трапезица
Публикувана на: 09.08.2018г. 385 прегледа
36 000 ЛВ. ДАДЕ МИНИСТЕРСТВОТО НА КУЛТУРАТА ЗА РАЗКОПКИТЕ НА ТРАПЕЗИЦА ТОВА ЛЯТО. Средствата са за екипите на проф. Константин Тотев и доц. д-р Деян Рабовянов, и двамата археолози към търновския филиал на Националния археологически институт с музей при БАН.
Проф. Константин Тотев, който от години работи в северния сектор, и това лято ще копае там. Той разполага с около 18 000 лв. за разкопки и консервация. Той ще продължи да разкрива автентичната архитектура в участъка, разположен до централния вход за Трапезица, както и с некропола на църква номер 20, където досега са разкрити около 100 погребения.
С 18 000 лв. ще работи и доц. д-р Деян Рабовянов, който се е ангажирал с южния сектор. Той иска да продължи проучването на църква 22, която разкри миналата година. Храмът има интересна архитектура и миналото лято археологът успя да попадне на няколко много красиви находки, сред които и църковни реликви.
ВСЕ ОЩЕ НАДЕЖДА ДА ПОДНОВИ РАБОТАТА СИ В ЮГОИЗТОЧНИЯ СЕКТОР ИМА И ДОЦ. Д-Р МИРКО РОБОВ. Той не успя да получи финансиране от Министерството на културата, но има вероятност да копае с пари от Община Велико Търново.